16 16 - ÈÑÉÁÓÉÏ Τετάρτη 6 Νοεµβρίου 2013 STAND BY O KΡΑΤΙΚΟΣ ΜΗΧΑΝΙΣΜΟΣ ΓΙΑ ΤΗΝ ΑΝΤΙΜΕΤΩΠΙΣΗ ΤΗΣ ΑΙΘΑΛΟΜΙΧΛΗΣ ΕΝΟΨΕΙ ΤΗΣ ΧΕΙΜΕΡΙΝΗΣ ΠΕΡΙΟ ΟΥ Σε ετοιµότητα βρίσκεται ο κρατικός µηχανισµός για την έγκαιρη πρόληψη και αντιµετώπιση των προβληµάτων από την αιθαλοµίχλη, ενόψει της επερχόµενης χειµερινής περιόδου, σύµφωνα µε το υπουργείο Περιβάλλοντος, Έρευνας και Κλιµατικής Αλλαγής,. Όπως ανακοίνωσε το ΥΠΕΚΑ, στο πλαίσιο των δράσεων που συντονίζει, προωθείται σχέδιο Κοινής Υπουργικής Απόφασης µε θέµα «βραχυπρόθεσµα σχέδια δράσης για την αντιµετώπιση ατµοσφαιρικής ρύπανσης από αιωρούµενα σωµατίδια», µε στόχο να υπάρχουν διαθέσιµα στην Πολιτεία όλα τα απαραίτητα εργαλεία για την αντιµετώπιση έκτακτων επεισοδίων αιθαλοµίχλης, φαινόµενο που παρουσιάστηκε σε πολύ έντονο βαθµό τον περσινό χειµώνα. Εκτός από τη συγκεκριµένη υπουργική απόφαση, οι περαιτέρω προσπάθειες εστιάζονται σε στοχευµένες δράσεις ενηµέρωσης και ευαισθητοποίησης του κοινού, αλλά και στην εντατικοποίηση των ελέγχων, καθώς «ο έλεγχος και η εποπτεία της αγοράς, σε όλα τα στάδια, αποτελεί σηµαντικό προληπτικό µέτρο για την αποφυγή επεισοδίων ατµοσφαιρικής ρύπανσης». Ειδικότερα, µε την ΚΥΑ που υπεγράφη από τον υπουργό ΠΕΚΑ Γιάννη Μανιάτη και προωθήθηκε στους συναρµόδιους υπουργούς, καθορίζονται τα επίπεδα συγκέντρωσης αιωρούµενων σωµατιδίων, πάνω από τα οποία πρέπει να λαµβάνονται µέτρα, ενώ θεσπίζονται τα µέτρα που µπορεί κάθε φορά να λαµβάνονται. Μέτρα προφύλαξης της υγείας του πληθυσµού Τα µέτρα αφορούν την προφύλαξη της υγείας του πληθυσµού -και ιδίως των ατόµων αυξηµένου κινδύνου, όπως άτοµα µε αναπνευστικά προβλήµατα, καρδιοπαθείς, παιδιά, άτοµα άνω των 65 ετών κλπ (πάνω από 50 µg/m3)- και τον περιορισµό των εκποµπών από εστίες καύσης, ιδίως µε την ορθή χρήση των συστηµάτων θέρµανσης και την αποφυγή των τζακιών (πάνω από 100 µg/m3). Επιπλέον, προβλέπεται περιορισµός των βιοµηχανικών εκποµπών, µε µείωση της δραστηριότητας µόνο των ρυπογόνων εγκαταστάσεων (πάνω από 100 µg/m3) καθώς επίσης και περιορισµός των κυκλοφοριακών εκποµπών, µέσω συστάσεων προς τους οδηγούς, αλλά και απαγόρευση της κυκλοφορίας συγκεκριµένων τύπων οχηµάτων σε συγκεκριµένες περιοχές (πάνω από 100 µg/m3). Επισηµαίνεται ότι σύµφωνα µε τις µετρήσεις σε ορισµένους σταθµούς της χώρας τα προηγούµενα πέντε έτη, οι υπερβάσεις των αιωρούµενων σωµατιδίων πάνω από 100 µg/m3 εµφανίστηκαν µέρες τον χρόνο, ενώ πάνω από 150 µg/m3 3-4 µέρες τον χρόνο, ενώ η ένταση του φαινοµένου δεν είναι η ίδια σε όλη την επικράτεια. Συνεπώς και τα µέτρα αφορούν ορισµένες µέρες το έτος. Σύµφωνα µε το ΥΠΕΚΑ, τα µέτρα κηρύσσονται µε ανακοίνωση του υπουργού για την Περιφέρειας Αττικής και από τον καθ ύλην αρµόδιο περιφερειάρχη για τις υπόλοιπες περιφέρειες της χώρας. Λαµβάνονται, κατά περίπτωση, µεµονωµένα ή σωρευτικά, ανάλογα µε τη χωρική έκταση, την ένταση και το είδος του επεισοδίου, και λαµβάνοντας υπόψη τις ιδιαιτερότητες της κάθε περιφέρειας, ενώ είναι δυνατόν να λαµβάνονται και επιπρόσθετα µέτρα. Τέλος, υπενθυµίζεται ότι, για την καλύτερη και πιο αποτελεσµατική ενεργοποίηση όλων των εµπλεκόµενων υπηρεσιών και φορέων του κρατικού µηχανισµού, έχει συσταθεί συντονιστική δι πουργική οµάδα, αποτελούµενη από τους αρµόδιους γενικούς γραµµατείς ή εκπροσώπους τους, µε την ευθύνη της γενικής γραµµατέως ΥΠΕΚΑ Νάντιας Γιαννακοπούλου, ώστε να δροµολογηθούν άµεσα όλες οι απαιτούµενες δράσεις, αλλά και για να υπάρξει αµεσότερος συντονισµός όλων των εµπλεκοµένων κεντρικών υπηρεσιών.